Bez svjetala danju vozit ćemo do kraja listopada, osim motociklista koji cijele godine moraju voziti s upaljenim svjetlima, podsjeća nas portal zmigavac.hr
Od danas više nije obvezna upotreba dnevnih ili kratkih svjetala, piše portal o kulturi i sigurnosti prometa Žmigavac (zmigavac.hr) na kojem možete naći aktualne informacije o prometu. Bez svjetala tijekom dana moći ćemo voziti do 30. listopada. Naime, Zakon o sigurnosti prometa na cestama nalaže obvezu korištenja svjetala danju od 1. studenog do 31. ožujka. Do prije dvije godine obveza paljenja svjetala poklapala se sa zimskim računanjem vremena, a od srpnja 2019. datumi su fiksirani.
U slučaju smanjene vidljivosti potrebno je upaliti svjetla i danju. Motociklisti moraju imati uključena svjetla tijekom cijele godine.
Previous article Brački planinari pješače 1.100 kilometara za djecu s teškoćama: prošli dionicu Plase - Oltari